માનવમિત્ર, અમદાવાદ : વારંવાર ટ્રાફિકના નિયમોનું ધરાર ઉલ્લંઘન કરનારા વાહનચાલકોએ હવે ચેતી જવાની જરૂર છે, કારણ કે, જા વારંવાર ટ્રાફિક નિયમનોનું ઉલ્લંઘન કર્યું તો, આરટીઓ દ્વારા લાઇસન્સ રદ કરવા સુધીની કાર્યવાહી થશે. હાલના તબક્કે આવા વાહનચાલકોના કિસ્સામાં, શહેર ટ્રાફિક પોલીસે આરટીઓને અમદાવાદ શહેરના ૪૦ હજાર નાગરિકોના ડ્રાઇવિંગ લાઇસન્સ રદ કરવા માટે ભલામણ કરી દીધી હોવાનું જાણવા મળ્યું છે, જેને પગલે ભારે ચકચાર મચી ગઇ છે. આ બાબતને ગંભીરતાથી લઈને આરટીઓ આગામી સપ્તાહથી વાહનચાલકને એક વાર રૂબરૂ સાંભળવાની તક આપીને રજૂઆત સાંભળવા માટે આરટીઓ કચેરીમાં બોલાવશે.